CELEX: 32011R0316
Language: lt
Date: 2011-03-30 00:00:00
Title: 2011 m. kovo 30 d. Komisijos reglamentas (ES) Nr. 316/2011 dėl tam tikrų prekių klasifikavimo Kombinuotojoje nomenklatūroje

1.4.2011   
            
            
               LT
            
            
               Europos Sąjungos oficialusis leidinys
            
            
               L 86/61
            
         KOMISIJOS REGLAMENTAS (ES) Nr. 316/2011
   2011 m. kovo 30 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta privalomąja tarifine informacija dėl prekių klasifikavimo Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje.
            
         
               (5)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 30 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Tai naudota kelių transporto priemonė – pikapas su atlenkiama krovos platforma – skirta žmonėms ir kroviniams vežti (vadinamoji universalioji kelių transporto priemonė), su dyzeliniu varikliu, kurio cilindrų darbinis krūvis 3 200 cm3, su automatine pavarų dėže, keturiais varomaisiais ratais (4 × 4) ir 320 cm ilgio važiuoklės baze.
                  Ją sudaro:
                  
                              —
                           
                           
                              ketverių durų salonas, kuriame dviem eilėmis sumontuotos sėdynės 5 asmenims, įskaitant vairuotoją. Salonas prabangus, su elektra reguliuojamomis odinėmis sėdynėmis, trimis saugos diržais galinėje sėdynių eilėje, elektra valdomais langais ir oro kondicionavimo įranga. Transporto priemonėje įmontuotas radijo imtuvas, radionavigacijos sistema ir CD/DVD leistuvas,
                           
                        
                              —
                           
                           
                              atvira krovinių platforma, kurios vidinis ilgis – 156 cm. Krovinių platformos šoninių ir galinio bortų aukštis – 50 cm. Šoniniuose bortuose įrengti fiksatoriai kroviniui pritvirtinti. Krovinių platformą galima prailginti iki 206 cm atlenkiant galinį bortą ir ant jo uždedant tam skirtą užtvarą.
                           
                        
               
                  8703 33 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8703, 8703 33 ir 8703 33 90 atitinkančiais prekių aprašymais.
                  Transporto priemonė nepriskirtina 8704 pozicijai kaip kroviniams vežti skirta transporto priemonė, kadangi sprendžiant pagal jos numatytą paskirtį, būdingą jos savybių visumą ir bendrą išvaizdą, transporto priemonė visų pirma skirta žmonėms vežti. Didžiausią vidinį kroviniams skirtos sekcijos grindų ilgį riboja šoniniai ir galinis bortai, kai pastarasis yra uždarytas. (Taip pat žr. Suderintos sistemos paaiškinimų 8703 pozicijos paaiškinimus ir Kombinuotosios nomenklatūros (KN) paaiškinimų 8703 pozicijos paaiškinimus).
                  Todėl transporto priemonė klasifikuotina kaip naudota autotransporto priemonė, daugiausia skirta žmonėms vežti, priskiriant KN kodą 8703 33 90.